భారత్‌లో ఎంవ్యాలెట్‌ బిజినెస్‌ భారీ వృద్ధి
2022 నాటికి 57శాతం పెరుగుదల
అసోచామ్‌, ఆర్‌ఎన్‌సిఒఎస్‌ అధ్యయన నివేదిక
హైదరాబాద్‌, డిసెంబరు 27: పెద్దనోట్ల రద్దు జరిగిన తర్వాత దేశంలో మనీవ్యాలెట్‌ మార్కె ట్‌ విపరీతంగా పెరిగింది. నోట్ల రద్దు తర్వాత రిటైల్‌రంగంలో భారీఎత్తున వృద్ధిని సాధించింది. రూ.500 నుంచి రూ.700 వరకూ ఉన్న ఈ ట్రేడింగ్‌ రూ.2వేల నుంచి రూ.10వేలకు పెరుగుతుందని అసో చామ్‌, ఆర్‌ఎన్‌సిఒఎస్‌ సంయుక్త అధ్యయనంలో తేలిం ది. మొబైల్‌ చెల్లింపుల్లో ఎంవ్యాలెట్‌ వాటా 2022 నాటికి 57శాతానికి చేరుతుందని అంచనావేసారు. భారత్‌లో మొబైల్‌ వ్యాలెట్‌ మార్కెట్‌ పెద్దనోట్ల రద్దుతో భారీగా లాభపడిందని అసోచామ్‌ డైరెక్టర్‌ జనరల్‌ రావత్‌ వెల్లడించారు. మొత్తంగా మొబైల్‌పేమెంట్‌ లావా దేవీలు 20శాతంనుంచి 2022 నాటికి 57శాతానికి పెరుగుతాయని అంచనావేసారు. రద్దయిన పెద్దనోట్ల స్థానంలో మళ్లీ అదేనోట్లు వచ్చే అవకాశంలేదని ప్రభు త్వం ప్రకటించిందని, అందువల్లనే డిజిటల్‌, నగదు రహిత చెల్లింపుల వ్యవస్థకు ఎక్కువ ప్రోత్సాహం లభి స్తోందన్నారు. దీనితో భారత్‌లో ఎంవ్యాలెట్‌ బిజినెస్‌ భారీ ఎత్తున వృద్ధిచెందుతున్నట్లు అసోచామ్‌ డైరెక్టర్‌ జనరల్‌ డిఎస్‌రావత్‌, ఆర్‌ఎన్‌సిఒ సిఇఒ షుషుముల్‌ మహేశ్వరి, అసోచామ్‌ జాతీయమండలి సైబర్‌ నెట్‌వర్క్‌ భద్రత విభాగం ఛైర్మన్‌ బాబూలాల్‌జైన్‌లు వెల్లడించా రు. మనీవ్యాలెట్‌ లావాదేవీలు వార్షికపద్ధతిలో 160 శాతం పెరుగుతున్నట్లు తేలింది. 2016లో 50లక్షల లావాదేవీలు జరిగితే 2022 నాటికి 20బిలియన్‌ లావా దేవీలు జరుగుతాయని అంచనావేసారు. స్మార్ట్‌ఫోన్లు వాడకం పెరిగినప్పటి నుంచి మొబైల్‌ ఇంటర్నెట్‌వినియోగం డిమాండ్‌పెరిగింది. దీనికితోడు ఇ-కామర్స్‌ వాణిజ్యం కూడా భారీ ఎత్తున వృద్ధిచెందడం మనీవ్యాలెట్‌ కు ఊతంఇచ్చింది.విలువలపరంగా చూస్తే మనీవ్యాలెట్‌ లావాదేవీలు భారత్‌లో 20 రెట్లు పెరిగి 2016లో 206 బిలియన్‌ రూపాయలుగాఉన్నాయి.అంటే 20,600 కోట్లుగా ఉన్నట్లు అంచనా. 2013లో పదిబిలియన్లు అంటే వెయ్యికోట్లుగా ఉన్న ఈ మార్కెట్‌ భారీ వృద్ధిని సాధించింది. 2022నాటికి ఎంవ్యాలెట్‌ లావాదేవీలు వార్షికపద్ధతిలో చూస్తే 200శాతం పెరిగి 276లక్షల కోట్లకు పెరుగుతాయని అంచనావేసారు. ప్రస్తుతం 206 బిలియన్‌ల నుంచి భారీ వృద్ధిని చూస్తా మని అసోచామ్‌ ప్రతినిధులు వివరించారు. భారత్‌లో ఎం వ్యాలెట్‌ మార్కెట్‌ 2016లో 1.5 బిలియన్‌లుగా ఉంది. 190శాతం పెరిగి 2022 నాటికి 1512బిలి యన్లకు పెరుగుతుందని ప్రకటించారు. పెద్దనోట్ల రద్దు తర్వాత మొబైల్‌ చెల్లింపుల మార్కెట్‌భారత్‌లో 130 శాతంపెరిగి 460బిలియన్‌ డాలర్లకు చేరుతుందని అసో చామ్‌ ఆర్‌ఎన్‌సిఒఎస్‌ ప్రకటించింది. ఇక మొబైల్‌ చెల్లిం పుల లావాదేవీలు విలువపరంగాచూస్తే 2200 లక్షల కోట్లకు చేరతాయని ప్రస్తుతం రూ.8 లక్షలకోట్లుగా ఉన్న ట్లు ప్రకటించింది. బ్యాంకింగ్‌ వ్యవస్థలో మొబైల్‌ చెల్లిం పులు కీలకం అవుతున్నట్లు అసోచామ్‌ గుర్తించింది.